Delhi Assembly Election 2020: अरविंद केजरीवाल विरुद्ध नरेंद्र मोदी दिल्ली कोण जिंकणार?\nभाजप असो की आम आदमी पक्ष (आप) दोन्ही पक्ष एकमेकांना क्लीन बोल्ड करण्याचा प्रयत्न करत आहेत. पण, असे कोणते मुद्दे आहेत, ज्यामुळे या दोन्ही पक्षांना फायदा मिळू शकतो, त्यावर एक नजर टाकूया.

राष्ट्रवादाचा मुद्दा

2019च्या डिसेंबर महिन्यात दिल्लीतल्या शाहीन बागमध्ये सामान्य नागरिकांनी एकत्र येत सरकारच्या नागरिकत्व दुरुस्ती कायद्याविरोधात निदर्शन सुरू केलं, तेव्हा या निदर्शनाची दिल्लीच्या निवडणुकीत महत्त्वाची भूमिका राहिल, अशी कल्पनाही कुणाला आली नसेल. 

शाहीन बागच्या आंदोलनाला तुमचं समर्थन आहे का? असं आपचे नेते आणि दिल्लीचे उप-मुख्यमंत्री मनीष सिसोदिया यांनी एका मुलाखतीत म्हटलं की, "जेव्हा आम्ही असं म्हणतो शाहीन बागमधील आंदोलकांचं समर्थन करतो तेव्हा भाजपला हातात आयतं कोलित मिळालं." 

दिल्लीतील भाजप नेते असो की, दुसऱ्या राज्यातून आलेले स्टार प्रचारक, सगळ्यांनी या निवडणूक प्रचारात राष्ट्रवादाच्या  मुद्द्याला केंद्रस्थानी ठेवलं. मग यात उत्तर प्रदेशचे मुख्यमंत्री योगी आदित्यनाथ यांचं बिर्याणीचं वक्तव्य असो की, केंद्रीय मंत्री अनुराग ठाकूर यांचं गोली मारो...हे वक्तव्य असो, की पश्चिम दिल्लीचे खासदार परवेश वर्मा यांचं ... ते लोक घरात घुसून बलात्कार करतील हे वक्तव्य असो. 

परवेश वर्मा यांनी दिल्लीचे मुख्यमंत्री अरविंद केजरीवाल यांनी दहशतवादी म्हटलं. त्यांच्या या वक्तव्याला केंद्रीय मंत्री प्रकाश जावडेकर यांनी योग्य म्हटलं. 

सेंटर फॉर स्टडी ऑफ डेव्हलपिंग सोसाइटीज (सीएसडीएस) च्या संजय कुमार यांच्या मते, या अशा प्रकारच्या वक्तव्यांशिवाय भाजपकडे दुसरा कोणता पर्याय नव्हता. 

बीबीसीला त्यांनी सांगितलं, "भाजप गेल्या 20 वर्षांपासून दिल्लीत सत्तेच्या बाहेर आहेत. यामुळे मग कामाविषयी बोलण्यासाठी भाजपकडे काहीच नाहीये. अशातच शाहीन बागनं त्यांना एक मुद्दा घरबसल्या मिळाला आहे." 

त्यामुळे मग केजरीवाल शाहीन बागमध्ये का जात नाही, असं आवाहन भाजप नेत्यांनी केलं आहे. केजरीवाल शाहीन बागला गेले तर भाजपचं काम अधिक सोपं होईल. 

यामुळे मग केजरीवाल हिंदू विरोधी, राष्ट्रविरोधी आणि मुस्लिमांचे पाठीराखे असल्याची मोहीम भाजप चालवू शकतं. पण, भाजप मुद्दामून निदर्शकांना हटवत नाहीये, कारण त्यांना याचा राजकीय फायदा घ्यायचा आहे, असं केजरीवाल यांनी म्हटलं आहे. 

आपच्या दाव्यांची पडताळणी

झारखंड, हरियाणा आणि महाराष्ट्र या तिन्ही राज्यांत भाजपनं राष्ट्रवादाच्या...\n\ntl;dr:
दिल्ली विधानसभा निवडणुकीच्या मतदानाला सुरुवात झाली आहे. निवडणूक प्रचारात दहशतवादी, शाहीन बाग, गोळी, फायरिंग, बलात्कार, बिर्याणी आणि हनुमान चालिसासारख्या शब्दांचा वापर मोठ्या प्रमाणावर होत आहे. दुसरीकडे पाणी, वीज, आरोग्य सुविधा आणि शिक्षण या शब्दांचा वापर कमी होताना दिसत आहे.